भारत सरकार

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या : 65

उत्‍तर देने की तारीख : 24 नवंबर, 2014

**मानव संसाधन के विकास के लिए एसोचैम की सिफारिशें**

**65. डा॰ वी॰ मैत्रेयनः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार ने एसोचैम इंडिया द्वारा की गई तात्कालिक, मध्यमकालिक और दीर्घकालिक सिफारिशों पर गम्भीरता से गौर किया है;

(ख) यदि हां, तो तत्संबंधी ब्यौरा क्या है;

(ग) सरकार द्वारा उन सिफारिशों को कार्यान्वित करने और वर्ष 2020 तक देश में मानव संसाधन का विकास करने के लक्ष्यों को प्राप्त करने हेतु क्या-क्या कदम उठाए गए हैं; और

(घ) उक्त सिफारिशों के कार्यान्वयन और वर्ष 2020 तक वांछित लक्ष्यों की प्राप्ति हेतु कुल कितनी धनराशि की आवश्यकता होगी?

**उत्‍तर**

**मानव संसाधन विकास राज्‍यमंत्री**

**(प्रो. (डॉ.) राम शंकर कठेरिया)**

**(क) से (घ) :** जी, हां। सरकार ने एसोचैम इंडिया द्वारा की गई सिफारिशों को नोट कर लिया है। जब कभी भी नई शिक्षा नीति तैयार की जाएगी तो इन पर विचार किया जाएगा। तथापि, कुछ पहले से ही शुरू की गई पहलों का उल्‍लेख नीचे किया गया है:-

1. राष्‍ट्रीय ई-पुस्‍तकालय स्‍थापित करने के लिए कदम उठाए गए हैं।

2. वर्चूअल क्‍लासरूम एंड मेसिव ओपन ऑनलाइन कोर्स (एमओओसी) की स्‍थापना

3. राष्‍ट्रीय कौशल अर्हता कार्यढांचा तैयार कर लिया गया है।

4. भारतीय एवं विदेशी विश्‍वविद्यालयों के साथ सहयोग से संयुक्‍त अनुसंधान प्रस्‍ताव संस्‍वीकृत किए गए हैं।

XIIवीं योजना के दौरान उच्‍चतर शिक्षा विभाग को 110700.00 करोड़ रू. का परिव्‍यय प्रदान किया गया है। XIIवीं योजना, XIवीं योजना के दौरान सृजित संवेग पर निर्मित की जाएगी और ‘तीन ई’-विस्‍तार, इक्विटी और उत्‍कृष्‍टता पर बल जारी रहेगा।

\*\*\*\*\*